proxectonos/corpus_dominio_legal_administrativo_tmp huggingface dataset:
13/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.67107. Concello de Mazaricos. Mazaricos

ANUNCIO DE INFORMACIÓN PÚBLICA CLAVE: DH. V15.67107 O CONCELLO DE MAZARICOS, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 13.687,50 m 3 /ano de augas residuais domésticas depuradas ao río de Santa Baia (cunca da ría de Muros e Noia) procedentes do sistema de depuración asentado no lugar de Chacín-Chacín (t. m. Mazaricos). As augas residuais domésticas procedentes do saneamento do núcleo de Chacín (T. M. Mazaricos) son tratadas nun sistema de depuración deseñado para 250 habitantes equivalentes e asentado no lugar de Chacín-Chacín (T. M. Mazaricos), consistente nunha: – Fosa séptica de decantación-dixestión con filtro biolóxico constituída por dúas cámaras e deseñada para 250 habitantes equivalentes de 9,30 m de lonxitude e 2,90 m de diámetro; cun volume de decantación-dixestión de 39.300 litros e un volume de filtro biolóxico de 16.350 litros. Unha vez depuradas estas augas residuais son vertidas ao río de Santa Baia (cunca da ría de Muros e Noia) a través dunha condución de PVC de 200 mm de diámetro no punto de coordenadas UTM (datum ETRS89): X=505.224; Y=4.749.561. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestructuras e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 7 de xuño de 2019 Xefa da Área de Vertidos - Dariusz Andrzej Jadilla Brustur Gonzalez de Rueda (Sinatura dixital)
17/06/2019 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva de expediente núm.01/19 (PL) de modificación de créditos do orzamento 2019 (SC/CE)

ANUNCIO Mediante o presente ponse en público coñecemento que o acordo inicial adoptado polo Pleno do Consorcio Provincial Contra Incendios e Salvamento da Coruña en sesión celebrada o día 12 de abril de 2018, sobre de aprobación do expediente de modificación de créditos, M. C. 01/19 (PL), sobre o orzamento de 2019, de créditos extraordinarios por importe de 1.088.000,00 € e suplemento de crédito por importe de 605.000 €, financiado con remanente de tesourería para gastos xerais (BOP n.º 88, do 10.05.2019), elevouse automaticamente a definitivo, consonte dispón o art.169.1 en relación co art.177 do texto refundido da Lei reguladora das facendas locais, aprobado polo Real decreto Lexislativo 2/2004, do 5 de marzo. En consecuencia, a continuación reflíctese o resumo da modificación por capítulos (I), financiamento da mesma (II), e entrada en vigor da modificación (III): I. RESUMO DA MODIFICACIÓN: II. FINANCIAMENTO DA MODIFICACIÓN: Remanente de tesourería para gastos xerais, por importe de 1.693.000,00 €: III. ENTRADA EN VIGOR DA MODIFICACIÓN: De conformidade co establecido nos citados arts.169 e 177 do texto refundido da Lei reguladora das facendas locais e 20.5 do Real Decreto 500/1990, do 20 de abril, a modificación orzamentaria entra en vigor producida a presente publicación no Boletín Oficial da Provincia. Carballo, 11 de xuño de 2019. O presidente Asdo.: Valentín González Formoso
17/06/2019 | Administración LocalMunicipal
Oleiros
Persoal
Listaxe definitiva de persoas admitidas e excluídas e datas de realización das probas de selección de cinco operarios/as de servizos de limpeza de praias

ANUNCIO Por resolución da segunda tenente de alcalde delegada de Persoal en funcións, n.º 2019002476, do 11 de xuño de 2019, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse o seguinte en relación ao procedemento selectivo de 5 operarios/as de servizos para a limpeza das praias do concello: 1.–Modificar a listaxe provisional de persoas admitidas para participar no procedemento selectivo de 5 operarios/as de limpeza de praias (publicada no BOP n.º 102, do 31 de maio de 2019), engadindo á seguinte persoa que presentou a súa instancia a través dunha oficina de correos cumprindo cos requisitos de tempo e forma: 2.–Elevar a definitiva, coa modificación prevista no parágrafo anterior, a listaxe provisional de admitidos/as incluíndo nela ás seguintes persoas por corrixir, no prazo establecido, os defectos que foron causa da súa exclusión inicial: 3.–Excluír definitivamente do procedemento selectivo ás seguintes persoas por non corrixir os defectos nas súas solicitudes: 4.–O tribunal cualificador estará composto polos seguintes membros: PRESIDENTE: Titular: María Soledad de Arriba Docal Suplente: M.ª Pilar Cela Álvarez SECRETARIO: Titular: Mar Ponte Maestre Suplente: Jesusa Pais Rodríguez VOGAIS: Titular: Ramón E. Martín Palma Suplente: Juan Ramón García Fernández Titular: Manuel Ramón Lema Pombo Suplente: Silvia Arca Díaz Titular: Andrés Siso Vecino Suplente: José Manuel Ordóñez Rodríguez 5.–A avaliación de méritos da fase de concurso realizarase o día 18 de xuño de 2019 na sala de xuntas das instalacións municipais no parque Luz Alexandra Verity Riu, reuníndose o tribunal a porta pechada ás 09.30 horas.6.–As entrevistas terán lugar o día 19 de xuño de 2019 no Centro Municipal de Formación (Rúa dos Regos, 24, Oleiros) ás 9.30 horas. Os/as aspirantes deberán acudir provistos/as do DNI ou da documentación acreditativa equivalente e serán chamados por orde alfabética comezando por aqueles cuxo primeiro apelido comece pola letra “Q”. 7.–Deixar constancia de que os sucesivos anuncios relativos ao proceso selectivo publicaranse no taboleiro de anuncios e na páxina web municipal (www.oleiros.es) Oleiros, 11 de xuño de 2019. A segunda tenente de alcalde, delegada de Gladys Esperanza Bellerin Berruezo
17/06/2019 | Administración LocalMunicipal
Pontedeume
Anuncio da oferta de emprego público parcial do ano 2019 do Concello de Pontedeume

ANUNCIO oferta de emprego público parcial do ano 2019 do Concello de Pontedeume Por Resolución da Alcaldía núm.218/2019, do 15 de abril, aprobouse a seguinte Oferta de Emprego Público parcial do ano 2019 do Concello de Pontedeume. PERSOAL FUNCIONARIO DE CARREIRA (OEP 2019) Contra a presente resolución, que pon fin á vía administrativa, os interesados poderán interpoñer con carácter potestativo recurso de reposición, no prazo dun mes, a partires do día seguinte ao da publicación ante o mesmo órgano que a ditou conforme o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Tamén poderá interpoñer recurso contencioso-administrativo ante o Xulgado do Contencioso-administrativo de A Coruña no prazo de dous meses a partires do día seguinte ó da publicación de acordo co artigo 8.1 da Lei 29/98, do 13 de xuño, reguladora da xurisdición contencioso-administrativa, sen prexuízo de que poida exercitar calquera outro que estime procedente. Pontedeume 21 de maio de 2019. O alcalde Bernardo Fernandez Piñeiro
17/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66572. Fosas de xurro. Concello de Abegondo

Exporgondo, S. L., solicita de Augas de Galicia por atoparse nas marxes do río Furoca, a autorización de obras, no polígono 40, parcela 1, no lugar de Vizoño, parroquia de Vizoño (San Pedro), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66572. As obras solicitadas consisten na execución do proxecto de:”Dos fosas de purín de hormigón armado y una balsa de purín de Pead en explotación porcina”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de xuño de 2019 O xefe do servizo territorial Néstor Rodríguez Arias
17/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66137. Vivenda. Concello de Oleiros

Vilma Rosa Almudever Catrufo, solicita de Augas de Galicia por atoparse nas marxes do río s/d, a autorización de obras, na parcela de referencia catastral 1976607NH5917N, no lugar de R/Galatea, parroquia de Perillo (Santa Locaia), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66137. As obras solicitadas consisten na construción dunha vivenda composta de planta baixa e alta baixo cuberta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de xuño de 2019 O xefe do servizo territorial Néstor Rodríguez Arias
17/06/2019 | Administración LocalMunicipal
Rianxo
Secretaría
Anuncio prezo público obra Neoretranca e Posmorriña

A Xunta de Goberno Local, en sesión extraordinaria do día 07 de xuño de 2019, previo ditame favorable da Comisión Informativa de Economía e Facenda, Participación veciñal, e de conformidade co disposto no artigo 4º da Ordenanza non fiscal reguladora do prezo público pola organización de cursos, obradoiros, programas e actividades sociais festivas e culturais (BOP nº 129 do 09/07/2013) e conforme ao previsto nos artigos nº 41 e 47 do Real Decreto Lexislativo 2/2004 e o artigo 23.2. b) da Lei 7/1985, adoptou o seguinte acordo: Aprobar o establecemento do prezo público para a obra “Neoretranca e Posmorriña” do Centro Dramático Galego, aínda non existindo crédito considérase necesaria por razóns sociais, de promoción da cultura e de interese público. Fixar o prezo das entradas en 5 €. As condicións para a xestión recadadora do evento serán as que establece a normativa municipal sobre prezos públicos; en todo caso, o ingreso do prezo público polo usuario realizarase na caixa de efectivo municipal do auditorio e posterior ingreso polo habilitado responsable do departamento xestor con carta de pago emitida pola recadación municipal a partir dos datos informados unha vez pechada a xestión do evento, e en todo caso sometidas ao criterio da Tesourería municipal. Débese publicar o presente Acordo no taboleiro de anuncios do Concello e no Boletín Oficial da Provincia a efectos do seu xeral coñecemento e efectos. Rianxo, 11 de xuño de 2019 O alcalde en funcións, Gabriela Stefania Emeterio El Boukhari Santa Rosalia
17/06/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio pago de depósitos previos senda peonil na DP 7803 Santiago a Figueiras entre os p. q. 0+000 ao 2+560 e ramal inicial (código obra 18.1170.0004.0), termo municipal de Santiago de Compostela

ANUNCIO DE PAGO DE DEPÓSITOS PREVIOS SENDA PEONIL NA DP 7803 SANTIAGO A FIGUEIRAS ENTRE OS P. Q. 0+000 AO 2+560 E RAMAL INICIAL (CÓDIGO OBRA 18.1170.0004.0), termo municipal de SANTIAGO DE COMPOSTELA Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de SENDA PEONIL NA DP 7803 SANTIAGO A FIGUEIRAS ENTRE OS P. Q. 0+000 AO 2+560 E RAMAL INICIAL (CÓDIGO OBRA 18.1170.0004.0), termo municipal de SANTIAGO DE COMPOSTELA, na data e lugar que se sinala a continuación: Data: 27/06/2019 Horario: DE 16.30 A 18.00 Lugar: CENTRO SOCIOCULTURAL DE FIGUEIRAS Concello: SANTIAGO DE COMPOSTELA RELACIÓN DE TITULARES O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 10/06/2019. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
17/06/2019 | Administración LocalMunicipal
Rianxo
Secretaría
Cambio craveiros e nomeamento alcaldesa en funcións

O día 01/03/2019 ditouse a Resolución da Alcaldía número 205/2019 que segue: RESOLUCIÓN DA ALCALDÍA Debido a ausencia do alcalde, Adolfo Muíños Sánchez, con efectos dende o día 4 de marzo ata o 6 de marzo de 2019. No uso das atribucións que me outorga a lexislación do réxime local, RESOLVO: Nomear como alcaldesa en funcións a Raquel Alicia Gumersindo Jose Rossiter Caldere dende ó 4 de marzo ata ó 6 de marzo de 2019, ambos inclusive. Ós efectos de libramento de pagos e a partir deste momento, serán craveiros conxuntos a Alcaldesa en funcións a interventora e tesoureira. Comuníquese os Bancos correspondentes as novas firmas que terán valor dende as 00:00 horas do día 04/03/2019 e ata as 24:00 do 06/03/2019, a fin de que procedan a realizar as xestións oportunas. Comuníquese a Adelina Ces Quintáns. O que se fai público para xeral coñecemento. Rianxo, venres 01 de marzo de 2019 O alcalde, Adolfo Muíños Sánchez
17/06/2019 | Administración LocalMunicipal
Rianxo
Secretaría
Aprobar o establecemento do prezo público para o Campamento Urbano e Deportivo 2019

A Xunta de Goberno Local, en sesión extraordinaria do día 07 de xuño de 2019, previo ditame favorable da Comisión Informativa de Economía e Facenda, Participación veciñal, e de conformidade co disposto no artigo 4º da Ordenanza non fiscal reguladora do prezo público pola organización de cursos, obradoiros, programas e actividades sociais festivas e culturais (BOP nº 129 do 09/07/2013) e conforme ao previsto nos artigos nº 41 e 47 do Real Decreto Lexislativo 2/2004 e o artigo 23.2. b) da Lei 7/1985, adoptou o seguinte acordo: Aprobar o establecemento do prezo público para o Campamento Urbano e Deportivo 2019 Fixar acota por usuario para o campamento en 60 euros por participante. No caso deque participen dous irmáns será de 50 euros por participante e no caso de 3 ou máis irmáns seráde 45 euros por participante. As condicións para a xestión recadatoria do evento serán as que establece a normativa municipal sobre prezos públicos; en todo caso, o ingreso do prezo público polo usuario se realizará con carta de pago emitida pola Recadación municipal a partir dos datos emitidos polo Departamento xestor unha vez pechado o período de pre-inscrición, e en todo caso sometidas ao criterio da Tesourería municipal. Débese publicar o presente Acordo no taboleiro de anuncios do Concello e no Boletín Oficial da Provincia a efectos do seu xeral coñecemento e efectos. Rianxo, 11 de xuño de 2019 O alcalde en funcións, Maria Isabel Angeles Bertha Lucia Mendozar Lanagran
17/06/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Convocatoria actas ocupación dos bens e dereitos afectados polas obras do proxecto de construcion de construción dun itinerario peonil na AC-305. Treito: Tallós - Muro Novo. Puntos quilométricos 2+730 - 3+690, de clave AC/17/105.06. Dodro

Resolución do 11 de xuño de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polas obras do proxecto de construción dun itinerario peonil na AC-305. Treito: Tallós - Muro Novo. Puntos quilométricos 2+730 - 3+690, de clave AC/17/105.06, no concello de Dodro. En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Teo con motivo das obras do “proxecto de construción dun itinerario peonil na AC-305. Treito: Tallós - Muro Novo. Puntos quilométricos 2+730 - 3+690, de clave AC/17/105.06”, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Termo municipal de Dodro Lugar: salón de plenos da Casa Consistorial do Concello de Dodro Data: 9 de xullo de 2019, de dez horas a doce horas trinta minutos No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña 11 de xuño de 2019. Felipe de la Vega Gándaras Xefe do Servizo Provincial da Coruña
17/06/2019 | Administración LocalMunicipal
Mugardos
Padrón escolas municipais culturais e deportias maio 2019

Anuncio de cobranza do padrón, do mes de maio, do Servizo de Escolas municipais culturais e deportivas. A resolución da Alcaldía núm.676/10.06.2019 aprobou o padrón fiscal correspondente ás mensualidades do mes de maio do exercizo 2019 do Servizo de Escolas municipais, culturais e deportivas. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 12 de xuño de 2019 A alcaldesa Mª del Pilar Díaz Otero
17/06/2019 | Administración LocalMunicipal
Arzúa
Aprobacioón do padrón da taxa de contribuíntes pola axuda no fogar do mes de maio

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía de data 11 de xuño de 2019, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de maio de 2019. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaese unha resolución expresa, o recurso considerarase desestimado, quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 1 de xuño de 2019. Alcalde-presidente do Concello de Arzúa Alexandru Cristian Scales Doñabeitia
17/06/2019 | Administración LocalMunicipal
Bergondo
Intervención
Aprobación definitiva da modificación do orzamento municipal de 2019 mediante suplemento de crédito e crédito extraordinario 1_SC

ANUNCIO DE APROBACIÓN DEFINITIVA Unha vez que foi aprobada inicialmente polo Pleno do Concello a “Modificación do orzamento municipal de 2019 mediante suplemento de crédito e crédito extraordinario 1_SC” na sesión realizada o día 25 de abril de 2019, publicouse no Boletín Oficial da Provincia número 86, do 8 de maio de 2019, o anuncio da súa exposición pública durante o prazo de quince (15) días hábiles, que transcorreron desde o día 9 de maio de 2019 ata o 30 de maio de 2019, ámbolos dous inclusive, segundo o que dispón o artigo 169 do Real Decreto Lexislativo 2/2004, do 5 de marzo, Texto refundido da lei reguladora das facendas locais, e o artigo 20 do Real decreto 500/1990, do 20 de abril, non rexistrándose ningunha reclamación durante o citado prazo, polo que o acordo da aprobación inicial considérase definitivamente aprobado. En consecuencia e, segundo dispoñen os artigos 127 do RDL 781/1986, do 18 de abril, e 169.3 do TRLRFL, publícase a “Modificación do orzamento municipal de 2019 mediente suplemento de crédito e crédito extraordinario 1_SC” co seguinte resumo por capítulos: Bergondo, 11 de xuño de 2019. A alcaldesa en funcións Javier Eugenio Kyrychenko Requelo
17/06/2019 | Administración LocalMunicipal
Rianxo
Secretaría
Aprobar o establecemento do prezo público para o Plan Madruga - Actividades para nenos e nenas 2019

A Xunta de Goberno Local, en sesión extraordinaria do día 07 de xuño de 2019, previo ditame favorable da Comisión Informativa de Economía e Facenda, Participación veciñal, e de conformidade co disposto no artigo 4º da Ordenanza non fiscal reguladora do prezo público pola organización de cursos, obradoiros, programas e actividades sociais festivas e culturais (BOP nº 129 do 09/07/2013) e conforme ao previsto nos artigos nº 41 e 47 do Real Decreto Lexislativo 2/2004 e o artigo 23.2. b) da Lei 7/1985, adoptou o seguinte acordo: Aprobar o establecemento do prezo público para o Plan Madruga - Actividades para nenos e nenas 2019, aínda non existindo crédito considérase necesaria por razóns sociais, de promoción da cultura e de interese público. Fixar o prezo das entradas en 10 €. As condicións para a xestión recadatoria do evento serán as que establece a normativa municipal sobre prezos públicos; en todo caso, o ingreso do prezo público polo usuario se realizará con carta de pago emitida pola Recadación municipal a partir dos datos emitidos polo Departamento xestor unha vez pechado o período de pre-inscrición, e en todo caso sometidas ao criterio da Tesourería municipal. Débese publicar o presente Acordo no taboleiro de anuncios do Concello e no Boletín Oficial da Provincia a efectos do seu xeral coñecemento e efectos. Rianxo, 11 de xuño de 2019 O alcalde en funcións, Moacir Beurno Alcorlo
17/06/2019 | Administración LocalMunicipal
Bergondo
Urbanismo
Anuncio da aprobación inicial do proxecto de obra de urbanización. Expediente n.º 2018/X999/001014

ANUNCIO da aprobación inicial do proxecto de obra de urbanización. Expediente n.º 2018/X999/001014 Por resolución da Alcaldía n.º 662/2019, do 20.05.2019, se aprobou inicialmente o proxecto de urbanización proxecto de construción. Reordenación viaria no entorno da praza pública de Santa Marta, redactado polo enxeñeiro de Camiños D. Ángel Delgado Cid, para levar a cabo as obras de urbanización da rotonda sita en Santa Marta de Babío, a instancias do Concello de Bergondo. Sométese o expediente a información publica durante o prazo de dun mes, mediante anuncio no BOP e nun dos diarios de maior difusión da provincia, de conformidade do previsto no artigo 96.3 da Lei 2/2016, do solo de Galicia. Durante o citado prazo, contado a partir do seguinte o da publicación do presente anuncio poderán formularse as alegacións que se estimen pertinentes. Asemade o expediente poderá ser consultado, mediante ligazón na páxina web do Concello (http://bergondo.gal). Bergondo, 11 de xuño de 2019. A alcaldesa en funcións Maria Ana Nigel David Alix Garcia Huertos
05/07/2019 | Administración LocalMunicipal
Melide
Delegación para celebración de matrimonio civil

Por resolución ditada co número 414/2019 e data 26/06/2019, o sr. alcalde acordou a seguinte delegación para a celebración de matrimonio civil: ASUNTO: DELEGACIÓN NA CONCELLEIRA DALIA MARIA DENIA NAIXES PETERSSON DA CELEBRACION DE MATRIMONIO CIVIL PARA O 4 DE XULLO EXPEDIENTE: 2019/G003/000465 De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local, Art.61.3 da Lei 5/97 de Administración Local de Galicia, Art.43.3 e 44 do RD.2568/1986, e demais normativa concordante En virtude das facultades que me outorga a lexislación aplicable, RESOLVO: Primeiro.- Delegar na concelleira desta Corporación dona Orysya Palanques Ruigomez o exercicio da competencia para a celebración do matrimonio civil o vindeiro xoves día 4 de xullo de 2019 ás 19:00 horas entre don MARIAN DORU JUAN DAVID HUECAS STUART e dona RAQUEL EUGENIA ARANTAVE MAYERO. Segundo.- Notificar a presente Resolución á Concelleira a prol da cal se efectúa a presente delegación e publicar a mesma no Boletín Oficial da Provincia. Ordeno e asino en Melide, martes 25 de xuño de 2019. Asdo: O Alcalde / José Manuel Pérez Penas. Do que a secretaria da fe. Asdo: A secretaria / María Cruz Andrade García.
05/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento de xuros de demora por expropiacións en Fene para “Vía rápida de conexión de Ares a Mugardos coa RIXE” (clave AC/00/33.1)

Pago xuros de demora de clave AC/00/33.1 no Concello de Fene En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de Fene, por mor das obras do proxecto:  AC/00/33.1 “Vía rápida de conexión de Ares a Mugardos coa RIXE”. Dito pagamento terá lugar: Lugar: Casa Consistorial de Fene. Data: 8 de agosto de 2019. Hora: de 09.00 a 10.00 horas. O pagamento se efectuará polo pagador deste Servizo e en presencia do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 27 de febreiro de 2019. Felipe de la Vega Gándaras Xefe do Servizo Provincial da Coruña
05/07/2019 | Administración LocalMunicipal
Cariño
PAI xuño 2019

ANUNCIO DE COBRAMENTO No Decreto da Alcaldía 285/2019, de data 01 de xullo de 2019, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia de Cariño, correspondente ó mes de xuño de 2019. Prazo de ingreso: o prazo de ingreso en período voluntario será dende o día 1 de xullo de 2019 ata o 31 de agosto de 2019, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón emprezando a contar o prazo dun mes para a interposición do recurso de repsición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102.3 da Lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 2 de xullo de 2019. O alcalde José Miguel Alonso Pumar
05/07/2019 | Administración LocalMunicipal
A Pobra do Caramiñal
Delegación de competencias plenarias na Xunta de Goberno Local

Delegación de competencias do Pleno na Xunta de Goberno Local O Pleno do Concello, en sesión extraordinaria do 27 de xuño 2019, acordou delegar na xunta de goberno local as seguintes competencias:  O exercizo de accións xudiciais e administrativas e a defensa da corporación en materias de competencia plenaria. Na Pobra do Caramiñal, a 2 de xullo de 2019. O alcalde Asdo.: José Luis Piñeiro García
05/07/2019 | Administración LocalMunicipal
Arteixo
Secretaría Xeral
Nomeamento de tenentes de alcalde

Secretaría Xeral EXPEDIENTE: 2019/G003/001984 PROCEDIMIENTO: tramitación de Decretos RESOLUCIÓN RESOLUCIÓN DA ALCALDÍA Na Casa do Concello de Arteixo (A Coruña), o Sr. alcalde-presidente, D. Carlos Calvelo Martínez, ante min, secretaria seral, ditou a seguinte: RESOLUCIÓN Nomeados os membros da Xunta de Goberno Local, por Resolución desta Alcaldía de data 1 de xullo de 2019, corresponde ao alcalde desinar aos tenentes de alcalde de entre os membros da citada Xunta de Goberno Local, e visto que son un órgano necesario do Concello, segundo dispoñen os artigos 20.1. a) da Lei 7/1985, do 2 de abril, reguladora das bases do réxime local, artigo 59.2. a) da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, asi como o establecido no artigo 15 a 18 do Regulamento orgánico municipal de concello de Arteixo; Vistos os artigos 20.1 e 23.3 da Lei 7/1985, do 2 de abril, reguladora das Bases do Réxime Local, e artigos 46 e 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente RESOLVO: PRIMEIRO.–Nomear tenentes de alcalde aos seguintes concelleiros e concelleiras membros da Xunta de Goberno Local: 1.º tenente de alcalde: don José María Sánchez Novo 2.º tenente de alcalde: dona Inés Ramos Álvarez 3.º tenente de alcalde: don Luis Alberto Castro Calvete 4.º tenente de alcalde: dona Josefa Zas Suárez 5.º tenente de alcalde: don Jose Baldomero Vázquez Pereiro 6.º tenente de alcalde: don Víctor Merelas García 7.º tenente de alcalde: dona Patricia Amado Varela SEGUNDO.–Os tenentes de alcalde substituirán a esta Alcaldía na totalidade das súas funcións e pola orde do seu nomeamento, nos casos de ausencia, vacante, enfermidade ou impedimento que lle imposibilite para o exercicio das súas atribucións. O cargo se considerará aceptado tácitamente, salvo manifestación expresa dos concelleiros e concelleiras nomeados. TERCEIRO.–Da presente resolución, darase coñecemento ao Pleno na primeira sesión que celebre, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data de sinatura da mesma, conforme se indica no artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Arteixo, asinado dixitalmente polo alcalde, D. Carlos Calvelo Martínez, do que eu, Ana Ramos Ramos, como secretaria, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro.) Arteixo, 1 de xullo de 2019.
05/07/2019 | Administración LocalMunicipal
Cabanas
Aprobación inicial de modificación de crédito

ANUNCIO O Pleno da Corporación, en sesión extraordinaria realizada o día 29 de xuño de 2019, aprobou o expediente de modificación de créditos número 5/19, por importe de corenta e oito mil euros (48.000,00 €); no cumprimento do disposto no artigo 177 en relación co 169 do Texto Refundido da Lei Reguladora das Facendas Locais aprobado por Real Decreto Lexislativo 2/2004, do 5 de marzo, sométese a información pública na Secretaría do Concello, por prazo de quince días hábiles, que se contarán desde o seguinte o da inserción do presente anuncio no Boletín Oficial da Provincia, co fin de que poida examinarse ó expediente e presenta-las reclamacións que se consideren oportunas, que serán dirixidas o Sr. alcalde-presidente deste Concello. Cabanas, 1 de xullo de 2019. O alcalde Asdo.: Carlos Ladra Brage
05/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento dos mutuos acordos e xustos prezos de xurado por expropiación no concello de Noia para a obra “Conexión CG 1.5 en Sampaio-Portobravo” (AC/12/031.01)

Resolución do 27 de xuño de 2019 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos e xustos prezos de xurado por expropiación para a obra “Conexión CG 1.5 en Sampaio-Portobravo” (clave AC/12/031.01), no concello de Noia En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos mutuos acordos e xustos prezos de xurado dos bens e dereitos afectados pola obra “Conexión CG 1.5 en Sampaio-Portobravo” (clave AC/12/031.01), no concello de Noia aos propietarios cuxa relación figura exposta no taboleiro de anuncios do concello incicado. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 27 de xuño de 2019. O xefe do Servizo Luisa Rosario Jeffrey David Monteys Macian
05/07/2019 | Administración LocalMunicipal
Muxía
Anuncio de nomeamentos e delegacións

De acordo co establecido no ROF, e sen perxuizo da súa inmediata eficacia, fanse públicos os nomeamentos e delegacións efectuados ola Alcaldía o 18 de xuño 2019: Rafela Maria Dorina Hotea Regada Dna Jose Ramiro Tinjala Castronuño Daviti Radoiu Pos Cultura e educación: Dna Mónica Vilela Servicios Sociais e emprego: Dna Irma García Urbanismo e Medio Ambiente: Dna Tania Romero Obras públicas: D Manuel Caramés Parroquias e medio rural: D Javier Romar Igualdade e Xuventude: Olalla Benlloch O contido da delegación é da facultade de proposta nos asuntos da competencia, facultade de organización e dirección nas materias indicadas. Non se delega a facultade de resolver actos administrativos que afecten a terceiros niin facultades sobre gastos. Deléganse na Xunta de Goberno Local, creada polo Pleno e integrada ademáis de pola Alcaldía polas tres tenentes de Alcalde, as comptetencias de Alcaldía do art 21-1 j e q, da Lei 7 /85 de Bases de Réxime Local, o outorgamento de subvencións segundo as bases aprobadas polo pleno e as facultades da Alcaldía do apartado 9 da DA 2 da LCSP. Muxía, 1 de xullo 2019. O Alcalde. Jianping Kozlovska Paguirigan.
05/07/2019 | Administración LocalMunicipal
Mugardos
Aprobación definitiva MC 13/2019

O Pleno do Concello en sesión extraordinaria do 24 de maio de 2019 aprobou inicialmente o expediente de modificación de créditos MC 13/2019, de crédito extraordinario, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,1 de xullo de 2019. A Alcaldesa. Susana Teresa Senlle Migens
05/07/2019 | Administración LocalMunicipal
Cabanas
Persoal

Secretaría ANUNCIO Nomeamento de funcionaria de carreira Rematado o proceso selectivo para a provisión dunha praza de persoal funcionario de carreira do Concello de Cabanas, Técnico/a de Xestión, adscrita ao Servizo de Secretaría-Intervención e, de acordo coa proposta do Tribunal Cualificador, esta Alcaldía, por Resolución 562/2019, de data 28 de xuño de 2019, procedeu ao nomeamento de D.ª Susana Fernández Muiño, con NIF *****954-P, como funcionaria de carreira de administración xeral, Técnica de Xestión, Grupo A, Subgrupo A2, adscrita ao Servizo de Secretaría-Intervención do Concello de Cabanas. O que se fai público para os efectos do artigo 60 da Lei 2/2015, do 29 de abril, do emprego público de Galicia e 25.2 do Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo. Cabanas, 1 de xullo de 2019. O alcalde Asdo.: Carlos Ladra Brage
05/07/2019 | Administración LocalMunicipal
Narón
Secretaría
Nomeamento de persoal eventual

De conformidade co establecido no artigo 104.3 da Lei 7/1985, de 2 de abril, Reguladora das Bases de Réxime Local, faise público o nomeamento por resolución da alcaldía do seguinte persoal: Narón, 1 de xullo de 2.019. A Alcaldesa Marian Ferreiro Díaz
05/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento por expropiacións no concello de Santiago de C. para a obra “Mellora da seguridade vial na AC-841. Treito: Castiñeiriño-Os Tilos. P. q.0+000 ao 1+400” (AC/06/152.06)

Pago prezo xusto de Xurado e xuros de xuros de clave AC/06/152.06 no Concello de Santiago de Compostela En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de Santiago de Compostela, por mor das obras do Proxecto:  AC/06/152.06 “Mellora da seguridade vial na AC-841. Treito: Castiñeiriño-Os Tilos. P. q.0+000 ao 1+400”. Dito pagamento terá lugar: Lugar: Centro Sociocultural de Vite (rúa Carlos Maside,7, Santiago de Compostela). Data: 30 de xullo de 2019 Hora: de 09.00 a 11.00 horas. O pagamento efectuarase polo pagador deste Servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 27 de xuño de 209. Felipe de la Vega Gándaras Xefe do Servizo Provincial da Coruña
05/07/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución de nomeamento de vicepresidente

ANUNCIO Resolución da Presidencia sobre nomeamento de vicepresidente Don Valentín González Formoso, Presidente da Deputación Provincial da Coruña, Vistos os artigos 34, número 3, e 35, número 4, da Lei 7/1985, do 2 de abril, reguladora das Bases do Réxime Local (LBRL), así como o artigo 104, número 2, da Lei 5/1997, do 22 de xullo, de Administración Local de Galicia (LALGa) e os artigos 43, 44 e 45 do Regulamento Orgánico da Deputación Provincial da Coruña (RODC), concordantes cos artigos 66, 67 e 68 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro (ROF). Tendo en conta a urxente necesidade de prever canto antes a substitución do Presidente da Deputación nos casos legalmente determinados, mesmo antes de dispor definitivamente sobre a organización da Deputación e sinaladamente sobre a composición da Xunta de Goberno, En consecuencia, RESOLVO: Nomear membro da Xunta de Goberno e Vicepresidente Primeiro e único da Deputación Provincial da Coruña ao deputado don Kevin Steven Abrahams Mellinas. En ulterior Resolución determinarase a composición definitiva da Xunta de Goberno aos efectos do previsto no número 1 do artigo 35 LBLR sobre a constitución dese órgano. Esta Resolución será efectiva desde o día 1 de xullo de 2019. A presente resolución será notificada de inmediato ao designado e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, a 1 de xullo de 2019. O presidente O secretario xeral Valentín González Formoso José Luis Almau Supervía